**YLEISTÄ**

Länsirannikon Koulutus Oy:n opettajien paikallisyhdistys kuuluu OAJ Satakunta alueyhdistykseen ja Opetusalan ammattijärjestö OAJ:hin. Yhdistys on WinNovan opettajia yhdistävä ja yhteisten tavoitteiden saavuttamiseksi toimiva yhdistys, jonka tehtävänä on valvoa ja hoitaa sopimusedunvalvontaa ja vaikuttamistoimintaa, tehdä esityksiä ja järjestää koulutusta ja virkistystä ja huolehtia viestinnästä jäsenistölleen.

**JÄSENISTÖ**

Yhdistyksen jäsenmäärä oli toimintakauden päättyessä 342 jäsentä. Jäsenmäärä väheni toimintavuoden aikana kuudellatoista jäsenellä.

**HALLITUS**

Hallitukseen ovat kuuluneet: puheenjohtaja Seppo Kaunisto ja yhdistyksittäin varsinaiset ja varajäsenet:
Tarja Klemetti Konsta Ojanen Länsi-Suomen kauppa- ja kulttuuriopettajat

Sanni Mäkelä Jaana Antila Porin ammattiopiston sosiaali- ja terveysalan opettajat

Kimmo Liljeroos Paula Aaltonen Porin aikuisopettajat

Mirjam Voutilainen Leena Björklöf Rauman ammattioppilaitoksen opettajat

Jari Myntti Jusa Saarela Porin ammatilliset opettajat

Juha Kuro Sari Asumalahti Rauman kauppaopettajat

Anne-Marie Ståhlström Anu Sköld-Nurmi Rauman terveydenhuolto-oppilaitoksen opettajat

Vesa Lähteenlahti Aki Heino Rauman merialan opettajat

Päivi Hauhtonen Ilkka Kallio Länsi-Suomen aikuiskouluttajat

**KOKOUKSET**

Yhdistys on kokoontunut sääntöjensä mukaisesti kevät- ja syyskokoukseen. Kevätkokous pidettiin 5.4.2018 Raumalla, tilausravintola Aarnkarissa, Aarnkari 1, 26200 Rauma ja syyskokous pidettiin 31.10.2018 Porissa ravintola Liisanpuisto, Liisankatu 20, 28100 Pori. Hallitus on kokoontunut vuoden aikana kuusi kertaa.

**JÄRJESTÖPOLITIIKKA**

OAJ:n Satakunnan alueyhdistyksen hallitukseen on kuulunut yhdistyksestämme kolme varsinaista ja kolme varajäsentä: varsinainen Kimmo Liljeroos varalla Paula Aaltonen, varsinainen Sanna Paitula varalla Konsta Ojanen ja varsinainen Anne-Marie Ståhlström varalla Mirjam Voutilainen. Kimmo Liljeroos on toiminut alueyhdistyksen 1. varapuheenjohtajana ja OAO-jaoksen puheenjohtajana ja muut varsinaiset jäsenet ovat toimineet alueyhdistyksen ammatillisessa jaoksessa.

Edustus valtakunnallisissa yhdistyksissä, Aikuisopettajien liiton AKOL ry:n hallituksessa on toiminut Kimmo Liljeroos ja Kauppa- ja kulttuurialan opettajien SKO:n ry:n hallituksessa on toiminut Konsta Ojanen. Lisäksi Kimmo Liljeroos on mukana Opetus-, kasvatus-, ja koulutusalojen säätiön, OKKA-säätiön hallituksessa sekä OAJ:n Järjestö- ja viestintätoimikunnan varajäsenenä 1.6.2018 alkaen.

**EDUSTUKSET JA JÄSENORGANISAATIOT**

WinNovan laajennetussa johtoryhmässä vuonna 2018 toimi WOPY:n varsinaisena edustajana Seppo Kaunisto ja Aki Heino varaedustajana. WinNovan kurinpitojaoksen jäsenenä on ollut Anu Sköld-Nurmi ja varajäsenenä Leena Mäkinen.

**EDUNVALVONTA**

Yhdistyksessä luottamusmiestehtävissä toimivat pääluottamusmies Esa Halminen, luottamusmies ja varapääluottamusmies Markku Heiniluoma, luottamusmiehet Jaana Antila ja Kai Raikunen sekä varaluottamusmiehet Jari Myntti, Anne-Mari Ståhlström ja Päivi Hauhtonen. 1.8.2018 Aloitti toimintansa uusi pääluottamusmies sekä A-piirin luottamusmies. Uudeksi pääluottamusmieheksi valittiin Jaana Antila ja A-piirin ja varapääluottamusmieheksi Kimmo Liljeroos.

Jäsenemme valitsivat huhtikuussa 2018 OAJ:n valtuustoon Jaana Antilan. Valtuuston toimikausi on neljä vuotinen, valtuuston varajäseniksi valittiin Kimmo Liljeroos ja Konsta Ojanen.

WinNovan johdon ja WOPY:n hallituksen välillä järjestettiin tapaaminen vuoden 2018 aikana, joka pidettiin 16.4.2018 Porissa. Tapaamisessa keskusteltiin mm. Vuosityöaika: koulutus, tiedotus, eteneminen yleensä yms. YTO-pajat: tulevat järjestelyt. GPTW: saatujen tulosten toimenpiteet

Opettajien työsuojeluvaltuutettuna toimintansa aloitti 1.1.2018 Jari Myntti, varatyösuojeluvaltuutettuina Päivi Hauhtonen ja Vesa Duldin.

**KOULUTUKSET JA MUU TOIMINTA**

WOPY:n puheenjohtaja osallistui 26.1.2018 OAJ:n järjestämälle puheenjohtajapäivälle Pasilassa.

Yhdistyksen sihteeri Kimmo Liljeroos ja puheenjohtaja Seppo Kaunisto osallistuivat 9.-10.2.2018 OAJ Satakunnan ja OAJ Varsinais-Suomen alueyhdistysten järjestämään paikallisyhdistysten puheenjohtajien ja sihteerien koulutukseen.

Porin Miittingissä paikallisyhdistys järjesti OAJ:n kanssa tekijäoikeuskoulutuksen 21.3.2018. Puhumassa oli OAJ:sta Nina Lahtinen.

AO-akatemiaan hakeutui puheenjohtaja Seppo Kaunisto. AO-akatemia järjestetään kolmessa osassa, huhti- ja syyskuussa 2018 sekä maaliskuussa 2019.

Hallituksen ja yhdistyksen jäseniä osallistui 18.4.2018 alueyhdistyksen kevätkokoukseen Huittisissa.

Alueyhdistyksen jäsenyhdistysten hallitusten kevätkoulutukseen 4.-5.5.2018 osallistuivat puheenjohtaja Seppo Kaunisto ja hallituksen jäsen Päivi Hauhtonen.

Alueyhdistyksen järjestämään taloudenhoitokoulutukseen 6.-7.4.2018 osallistui puheenjohtaja Seppo Kaunisto.

WOPY:n oli mukana OAJ:n teltalla SuomiAreenalla 17-19.7.2018.

Syyskuussa alkavaan järjestöakatemiaan hakeutui puheenjohtaja Seppo Kaunisto. Järjestöakatemia järjestetään neljässä osassa. Syys- ja Joulukuussa 2018, sekä tammi- ja huhtikuussa 2019.

OAJ:n AMIS kiertue, Hyvä paha reformi järjestettiin 26.9.2018 Porin Scandic:issa. Paikalla oli median lisäksi eri ammattitillisten oppilaitosten johdon sekä paikallisyhdistyksen väkeä. Illalla tilaisuus jatkui kaikille jäsenille suunnatulla tapahtumalla Ravintola Liisanpuistossa.

Maailman opettajien päivää vietettiin 5.10., jolloin 7 wopyläistä opettajaa osallistui Alueyhdistyksen järjestämään tapahtumaan Nakkilassa Villilän studiolla.

Hallituksen ja yhdistyksen jäseniä osallistui 9.-10.11.2018 Satakunnan alueyhdistyksen syyskokoukseen ja OAJ:n koulutuspäiville Kylpylähotelli Yyterissä.

AO:n vuosityöaikakoulutus järjestettiin 30.11.2018 Helsingissä, johon osallistuivat Seppo Kaunisto ja Jaana Antila.

Lisäksi WOPY on kustantanut joitakin jäsenyhdistysten jäsenten omavastuumaksuja Satakunnan alueyhdistyksen järjestämiin koulutus-, urheilu- ja virkistäytymistilaisuuksiin.

**TALOUS**

Yhdistyksen palkattuna taloudenhoitajana on toiminut Anu-Maria Vanhatalo. Tilikauden menot ovat aiheutuneet pääasiallisesti edunvalvonnasta, kokouksista ja palkkioista. Suurimpia yksittäisiä menoeriä olivat huhtikuussa järjestetty kevätkokous ja marraskuussa järjestetty syyskokous.

Tuloslaskelma päättyi -**1162,18** euron tappioon ja tase päättyi loppusummiin **+1683,69** euroa.